মালগাড়িকে ধাক্কা যাত্রীবাহী ট্রেনের! ছত্তিশগড়ের ঘটনায় মৃত ১০, আহত বহু

ছত্তিশগড়: ছত্তিশগড়ের বিলাসপুরে ভয়াবহ ট্রেন দুর্ঘটনা। মালগাড়ির উপরে উঠে পড়ল যাত্রীবাহী ট্রেন। দুর্ঘটনার জেরে বেশ কয়েকটি বগি লাইনচ্যুত। মৃতের সংখ্যা আরও বাড়ার আশঙ্কা। ১০ জনের মৃত্যুর আশঙ্কা। আহত বহু। শুরু হয়েছে উদ্ধারকাজ। ছত্তিসগড়ের বিলাসপুরে বড় মাপের রেল দুর্ঘটনা। মালগাড়িকে ধাক্কা একটি যাত্রিবাহী ট্রেনের। যাত্রিবাহী ট্রেনটি কোরবা প্যাসেঞ্জার ট্রেন ছিল বলে জানা গিয়েছে। এই দুর্ঘটনায় বহু প্রাণহানির আশঙ্কা করা হচ্ছে।

ছত্তিশগড়ের বিলাসপুরে ভয়াবহ ট্রেন দুর্ঘটনা। মুখোমুখি সংঘর্ষ হয় একটি যাত্রীবাহী ট্রেন এবং মালগাড়ির। দুর্ঘটনার পরে মালগাড়ির মাথায় উঠে দুমড়ে মুছড়ে যায় ট্রেনের কামরা। এই ঘটনায় বহু মানুষের মৃত্যুর আশঙ্কা করা হচ্ছে।

আরও পড়ুন: দুর্যোগ! বঙ্গোপসাগরে ঘূর্ণাবর্ত, আন্দামান নিকোবরে ঘূর্ণিঝড়ের সতর্কতা

প্রাথমিক ভাবে জানা গিয়েছে, যাত্রীবাহী ট্রেনটি রায়গড়ের গেভরা থেকে বিলাসপুরে যাচ্ছিল। আর মালগাড়িটি আসছিল বিলাসপুরের দিক থেকে। বিলাসপুর রেলওয়ে স্টেশনের কাছে লাল খন্ডের কাছে একই ট্র্যাকে এই দুই ট্রেনের মুখোমুখি সংঘর্ষ হয়। কী কারণে এই দুর্ঘটনা ঘটল, স্বাভাবিক ভাবেই এখনও তা স্পষ্ট নয়। এই ঘটনার পর বেশকিছু ট্রেনের রুট বদল করা হয়েছে।

রেলের তরফে জানানো হয়েছে, দুজন আহতকে ইতিমধ্যে ঘটনাস্থল থেকে উদ্ধার করা হয়েছে। তবে হতাহতের সংখ্যা আরও বাড়তে পারে বলে আশঙ্কা করা হচ্ছে। রেলের তরফ থেকে জানানো হয়েছে, আহতদের দ্রুত চিকিৎসার জন্য সমস্ত ব্যবস্থা নেওয়া হয়েছে।